ગુજરાતમાં યોજાયેલી છેલ્લી ૬ ‘વાઇબ્રન્ટ ગુજરાત સમિટ’ના વિગતવાર આંકડા ચકાસીએ તો ૨૦૦૩માં યોજાયેલી પ્રથમ સમિટમાં અંદાજે રૂપિયા ૬૬૦૦૦ કરોડના મૂડીરોકાણની આશાએ ૮૦ ઉદ્યોગગૃહો સાથે સમજૂતી કરાર કરવામાં આવ્યા હતા. જોકે તેમાંથી માત્ર ૨૧ ઉદ્યોગગૃહો જ ઉત્પાદનમાં ગયાં છે. આ ઉદ્યોગોએ ૧૨૫૩૭૯ લોકોને રોજગારી આપી, જેમાં ૧૦૬૧૮૯ સ્થાનિક લોકો સામેલ હતા. ૨૦૦૫ની સમિટમાં રૂપિયા ૧.૦૬ લાખ કરોડના મૂડીરોકાણની આશાએ ૨૨૭ સમજૂતી કરાર કરાયા હતા, જેમાંથી માત્ર ૪૩ ઉદ્યોગગૃહો જ ઉત્પાદનમાં ગયાં. જેના દ્વારા ૧૪૬૬૭૩ સ્થાનિક લોકો સહિત ૧૬૬૨૬૦ લોકોને રોજગારી મળી હતી.